Izvor: EXPRESS

Boris Rašeta, novinar Expressa gostovao je u Novom danu i komentirao najnoviju naslovnicu tog tjednika, na kojoj je prikazana neobična slika hrvatske predsjednice. O čemu je riječ?

Sliku je izradio umjetnik Charles Billich.

Prema pisanju Expressa, zbog nje je izbio je diplomatski skandal, jer su organizatori australske turneje predsjednice spriječili kultnoga slikara hrvatskog porijekla da predsjednici daruje dva portreta.

"Pojavila se kontroverza oko toga otkud ti portreti. Jedan od portreta je stvarno fascinantan. Vidimo Kolindu s valjkom za tijesto, ne vidi se raspelo, tu je djevojčica, nekakav hermafrodit nalik na Martinu Dalić, koja nosi drva i tu je djevojčica koja odlaže posuđe.

Predsjednica je tu u pregači u bojama hrvatskog grba. Na drugoj Billichevoj ilustraciji predsjednici je na glavi Jakov, ali sveti Jakov, šibenski zaštitnik. Predsjednica je tamo prikazana kao vamp, nalik na Hanku Paldum", rekao je Rašeta.

"Billich je najpoznatiji po portretu Tita s lubanjama i bijelim lukom, dok predsjednica na ovim ilustracijama izgleda vitko, dojmljivo. Zaprepašćujuća je činjenica da je ona tu prikazana kao ikona konzervativne Hrvatske, a istovremeno izgleda kao vamp. 'Domoljublje je seksi', mislim da je to poruka autora Charlesa Billicha. Time mu je napravljena velika reklama", rekao je Rašeta.